 NA WINNIE ONYANDO KAMPUNI ya Safaricom imetunukiwa na Shirika la Umoja wa Mataifa la Mazingira (UNEP) kwa juhudi zake za kukabiliana na mabadiliko ya tabianchi. Safaricom ilitambuliwa kwa mbinu zake za kibunifu katika kuunganisha na kutekeleza afua za mabadiliko ya tabianchi katika mikakati yake ya kibiashara, na uwekezaji wake katika suluhu za kidijitali ambazo huchangia vyema katika kulinda mazingira. “Tunashukuru kwamba juhudi zetu za kulinda mazingira zimetambuliwa. Kama kampuni tunafanya kazi na washirika mbalimbali ili kutunza mazingira,” akasema Peter Ndegwa, Afisa Mkuu Mtendaji wa Safaricom. Safaricom ilitia saini mkataba na Shirika la Huduma za Misitu nchini kupanda miti milioni tano ifikapo 2025, hatua itakayounda nafasi za ajira kwa vijana 2,000. Juhudi nyingine zilizowekwa na kampuni hiyo kupambana na mabadiliko ya tabianchi ni pamoja na kuchakata tena tani 913 za taka kwa njia ya kisasa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  